CELEX: C2006/165/05
Language: fi
Date: 2006-07-15 00:00:00
Title: Asia C-508/03: Yhteisöjen tuomioistuimen tuomio (ensimmäinen jaosto)  4.5.2006  — Euroopan yhteisöjen komissio v. Ison-Britannian ja Pohjois-Irlannin yhdistynyt kuningaskunta (Jäsenyysvelvoitteiden noudattamatta jättäminen — Tutkittavaksi ottaminen — Oikeudenkäynnin kohde — Kansallisten tuomioistuinten toimivalta — Kanteen kohteen puuttuminen — Hankkeen toteuttajien oikeusvarmuus ja perusteltu luottamus — Direktiivi 85/337/ETY — Tiettyjen hankkeiden ympäristövaikutusten arviointi — White Cityä koskeva hanke — Crystal Palacea koskeva hanke — Direktiivin 85/337 liitteen II soveltamisalaan kuuluvat hankkeet — Velvollisuus arvioida hankkeita, joilla todennäköisesti on merkittäviä ympäristövaikutuksia — Todistustaakka — Direktiivin 85/337 saattaminen osaksi kansallista oikeusjärjestystä — Monivaiheinen lupajärjestelmä)

15.7.2006   
            
            
               FI
            
            
               Euroopan unionin virallinen lehti
            
            
               C 165/3
            
         Yhteisöjen tuomioistuimen tuomio (ensimmäinen jaosto) 4.5.2006 — Euroopan yhteisöjen komissio v. Ison-Britannian ja Pohjois-Irlannin yhdistynyt kuningaskunta
   (Asia C-508/03) (1)
   
   (Jäsenyysvelvoitteiden noudattamatta jättäminen - Tutkittavaksi ottaminen - Oikeudenkäynnin kohde - Kansallisten tuomioistuinten toimivalta - Kanteen kohteen puuttuminen - Hankkeen toteuttajien oikeusvarmuus ja perusteltu luottamus - Direktiivi 85/337/ETY - Tiettyjen hankkeiden ympäristövaikutusten arviointi - White Cityä koskeva hanke - Crystal Palacea koskeva hanke - Direktiivin 85/337 liitteen II soveltamisalaan kuuluvat hankkeet - Velvollisuus arvioida hankkeita, joilla todennäköisesti on merkittäviä ympäristövaikutuksia - Todistustaakka - Direktiivin 85/337 saattaminen osaksi kansallista oikeusjärjestystä - Monivaiheinen lupajärjestelmä)
   (2006/C 165/05)
   Oikeudenkäyntikieli: englanti
   Asianosaiset
   
      Kantaja: Euroopan yhteisöjen komissio (asiamiehet: X. Lewis ja F. Simonetti)
   
      Vastaaja: Ison-Britannian ja Pohjois-Irlannin yhdistynyt kuningaskunta (asiamies: K. Manji, avustajanaan D. Elvin, QC, ja barrister J. Maurici)
   Oikeudenkäynnin kohde
   Jäsenyysvelvoitteiden noudattamatta jättäminen — Tiettyjen julkisten ja yksityisten hankkeiden ympäristövaikutusten arvioinnista 27 päivänä kesäkuuta 1985 annetun neuvoston direktiivin 85/337/ETY 2 artiklan 1 kohdan, 4 artiklan 2 kohdan, 5 artiklan 2 kohdan ja 8 artiklan virheellinen täytäntöönpano — White Cityyn ja Crystal Palaceen suunniteltujen kaupunkialueen kehittämishankkeiden vaikutusten jättäminen arvioimatta
   Tuomiolauselma
   
               1)
            
            
               Ison-Britannian ja Pohjois-Irlannin yhdistynyt kuningaskunta ei ole noudattanut yhteisön oikeuden mukaisia velvoitteitaan, koska se on saattanut tiettyjen julkisten ja yksityisten hankkeiden ympäristövaikutusten arvioinnista 27 päivänä kesäkuuta 1985 annetun neuvoston direktiivin 85/337/ETY, sellaisena kuin se on muutettuna 3.3.1997 annetulla neuvoston direktiivillä 97/11/EY, 2 artiklan 1 kohdan ja 4 artiklan 2 kohdan virheellisesti osaksi sisäistä oikeusjärjestystään kansallisella järjestelmällä, jonka mukaan alustavan rakennusluvan, jossa tietyt seikat jäävät odottamaan myöhempää hyväksyntää, osalta arviointi voidaan tehdä vain kyseisen luvan myöntämistä koskevassa ensimmäisessä vaiheessa, eikä enää myöhemmin hyväksyttäessä avoimiksi jätettyjä seikkoja.
            
         
               2)
            
            
               Kanne hylätään muilta osin.
            
         
               3)
            
            
               Euroopan yhteisöjen komissio ja Yhdistynyt kuningaskunta velvoitetaan korvaamaan omat oikeudenkäyntikulunsa.
            
         
      (1)  EUVL C 47, 21.2.2004.